Imtella' Mejju 30, 2021 - Aġġornata 30 Ta' Mejju, 2021 6:02pm Minn tal-anqas żewġ persuni mietu u iktar minn 20 jinsabu feruti fi sparatura quddiem sala tal-kunċerti fi Florida, fl-Istati Uniti. L-isparatura seħħet bejn nofsillejl u s-1.00am ħin lokali fil-belt Hialeah, meta tliet persuni ħarġu minn ġo karozza armati b'assault rifles u pistoli u qabdu jisparaw bl-addoċċ fuq in-nies. L-aggressuri ħarbu minn fuq il-post u s'issa ma kienx hemm arresti. Id-Direttur tal-Pulizija, Alfredo Ramirez, qal li din it-tip ta' vjolenza bl-armi tan-nar trid tieqaf, u li qed tiġri f'kull tmiem il-ġimgħa. Huwa esprima l-opinjoni li dawn l-attakki qed ikunu ppjanati.